EASIT: Formació en Accés Fàcil per a la Inclusió Social
Unitat 3B. Llenguatge fàcil de comprendre (LFC)
i audiodescripció (AD).
Punt 3. Aspectes tècnics.
Entrevista a un professional: Bernd Benecke.
En aquesta entrevista, Bernd Benecke, un professional de l'AD,
comentarà alguns aspectes tècnics de l'AD
i explicarà com creu que es poden fer servir
perquè l'AD sigui més fàcil de comprendre.
Soc Bernd Benecke, el supervisor d'AD
a Bayerischer Rundfunk Bavarian Broadcasting, Alemanya.
Ara respondré les preguntes del projecte EASIT.
Es poden fer modificacions als aspectes tècnics
perquè una AD sigui més fàcil d'escoltar?
Tenim un projecte sobre això.
Transmetem la descripció sola sense unir-la a la resta de sons
mitjançant les emissores.
És la idea d'emprar la televisió HBB
i una aplicació, aquesta d'aquí,
per emetre el que anomenem "AD pura".
Així les persones cegues i amb discapacitats visuals
poden sentir només la descripció com al cinema
mentre la resta de la banda sonora surt del televisor.
La gent amb visió pot veure la pel·lícula sense AD
mentre els altres reben l'AD als auriculars.
El volum es pot ajustar
perquè l'usuari pugui sentir l'AD millor.
Això es fa amb aquesta aplicació.
Com que encara és un model de prova,
només funciona amb Android i s'ha de tenir televisió per satèl·lit.
Això és un aspecte tècnic
que pot fer que l'AD sigui més fàcil de comprendre i d'escoltar.
Creus que una versió ampliada de l'AD és una bona solució
per a gent amb discapacitats cognitives, intel·lectuals i d'aprenentatge?
A tothom li agradaria una AD ampliada
i no haver d'encabir tota la informació
entre les petites pauses dels diàlegs.
Però on es posaria aquesta AD?
No es pot, no pots aturar la pel·lícula.
Si es vol tenir una AD ampliada,
es pot fer una audiointroducció, per exemple,
i penjar-la a internet.
Si es té un DVD o un Blu-Ray,
es pot fer una pista d'àudio addicional per a l'AD ampliada.
Però per coses relacionades amb la narració de la història,
la descripció s'ha de ficar entre les pauses.
Creus que l'AD amb síntesi de veu aniria millor
a la gent amb discapacitats cognitives, intel·lectuals o d'aprenentatge?
No m'entusiasmen gaire les veus sintètiques.
Prefereixo les humanes,
així que no se m'acut cap motiu pel qual la síntesi de parla
podria ser millor per a aquest públic.
Aquest vídeo l'ha preparat Elisa Perego,
i l'han produït Angelika De Marchis, Laura Marini i Annalisa Navetta,
de la Universitat de Trieste.
L'ha narrat Annalisa Navetta.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social